My eetlus is heeltemal buite beheer! Ek kan net nie ophou eet nie.
Dis asof ek NOOIT versadig voel nie. Die meeste van my " cravings" is vir stysel. En al die gewig wat ek optel, is gekonsentreerd om my maag. Ek weet daar is een of ander hormoon in jou brein wat jou eetlus beheer? Is daar ''n manier hoe ek hierdie hormoon kan aanvul of regstel, want soos wat ek eet, dink ek myne bestaan nie eers meer nie!
Ek dink dat die chemiese stof in die brein waarna jy verwys, serotonien genoem word. Serotonienvlakke in die brein word verhoog deur die inname van proteïene en koolhidrate. Indien mense sulke giere ontwikkel, bevat hulle dieet dikwels te min koolhidrate. Dit is nou hoë-vesel koolhidrate soos volgraanbrood en -ontbytgraan, bruin rys, groente en vrugte, veral dié met 'n lae glisemiese indeks (GI). Ek wil voorstel dat jy die gebalanseerde lae-vet, hoe-vesel-dieet (kliek op 'Diet' bo aan hierdie bladsy, en dan op 'Weight loss' en 'The right approach' en 'Slimming Diet') op hierdie Webwerf probeer. Dit behoort jou behoefte aan lae-vet koolhidrate te bevredig en gelyktydig gewigsverlies aan te help.